Clwyd
        
         (historisk grevskap i Wales)
Store norske leksikon,Geografi,Verdens geografi,Europa,Storbritannia og Nord-Irlands geografi
Clwyd er et tidligere grevskap i Storbritannia, nordlige Wales, med grenser til Irskesjøen i nord og England i øst, dannet i 1974 av grevskapene Flintshire, mesteparten av Denbighshire og den nordøstre delen av Merionethshire.
Grevskapet ble oppløst 1997. Hovedstaden var Mold og den største byen Wrexham. Historie Den nordlige delen av Wales har vært bebodd siden førhistorisk tid. Romere, anglo-normannere og walisere kriget alle for herredømmet, men Edvard 1 av England erobret området i 1282. Opprørene mot det engelske styret var likevel hyppige, men unionslovene fra 1535 til 1542 la Wales under kontroll av den engelske kronen ved lov. Næringsliv Fram til den industrielle revolusjon var jordbruk den viktigste næringsveien i Clwyd, men med utviklingen av kullgruvene, særlig ved Wrexham, kom ny teknologi og nye næringsveier til området. Foruten kull fantes også naturressurser som bly, tinn, kobber og tømmer. I dag er turisme den største næringsveien, blant annet i badebyene på nordkysten. Les mer i Store norske leksikon Storbritannias geografi